Orisuo

Orisuo on kulmakunta ja postinumeroalue (31960 Orisuo) Loimaalla lähellä Metsämaata. 
Historia
pienoiskuva|Kartta Loimaan seudun kuntamuutoksista 1900–2000-luvulla. Orisuon kulmakunta muodosti Loimaan kunnan koillisimman osan entisen Metsämaan kunnan pohjoisrajalla, ja siihen kuulunut Alastaron kunnan Kojon kylän eksklaavi liitettiin Loimaan kuntaan vuonna 1982.
Aiemmin Orisuo on kuulunut osittain Loimaan kuntaan ja osittain Alastaroon. Kulmakunta käsittää alueita entisen Loimaan kunnan Haaran ja Onkijoen kylistä sekä entisen Alastaron kunnan Kojon kylästä. Alastaroon kuulunut osa Orisuosta on aiemmin muodostanut Alastaron kunnan eksklaavin Loimaan ja Metsämaan alueiden sisällä.

Maamerkkejä
Orisuolla, valtatien 2 varressa on aiemmin toiminut kahvila- ja majoituspalveluita tarjoava Motelli Orisuo. Näiden vieressä valtatien kahden puolen ovat Leppijärvet, joiden rannassa on myös uimapaikka. Asukkaita Orisuolla on muutama sata. Orisuolta on Loimaalle noin 30 kilometriä ja Humppilaan noin 15 km.

Tunnettuja paikkakuntalaisia
Tunnettuihin Orisuolla vaikuttaneisiin henkilöihin kuuluu akateemikko Rauni Mollberg, joka hankki Orisuon entisen kansakoulun asunnokseen ja ehti asua paikkakunnalla parikymmentä vuotta.

Lähteet

Kirjallisuutta

Luokka:Suomen kulmakunnat
Luokka:Loimaan kunnan kylät
Luokka:Alastaron kylät
Luokka:Enklaavit ja eksklaavit